Delaware var den første delstaten som skrev under på den amerikanske grunnloven, og kan derfor smykke seg med tittelen «First State». Slaveri var tillatt i Delaware, men delstatsforsamlingen besluttet i 1861 ved den amerikanske borgerkrigens utbrudd å bli i unionen og forbli lojal mot nordstatene. Delaware nektet likevel å ratifisere grunnlovsendringen som forbød slaveri, og dette ble først avskaffet i 1865 da loven ble ratifisert av 3/4 av de andre statene.